《早发》
宋代·吴浚

颢气澄初晓，清江百丈秋。
桨摇山势动，船带日光流。
禽噪应知曙，鱼沉若避钩。
闲身非复昔，征棹莫迟留。

作者简介：吴浚（？～一二七七），字允文，旴江（今江西南城）人。恭帝德祐二年（一二七六），文天祥以同都督出镇江西时，浚为其军参赞。次年于汀州降元，未几奉元军命至漳州劝降天祥，被缢杀（《宋史》卷四一八《文天祥传》）。有《吴允文集》一卷。今录诗三十三首。